Boligen:
Å leie denne leiligheten var en stor opptur. Vi var en vennegjeng på 10 pers som bodde her i juli måned. Før ankomst var vi litt spente på hvordan soverommene var, da bildene i annonsen ikke viste alle sengene. Dette var uten grunn, og alle sov i gode senger. To rom nede med hver sin dobbeltseng, to rom i andre etasje, med to separate senger, til sammen åtte sengeplasser i hovedhuset. I tillegg er det en "hybel" i bakgården, med to separate senger og eget bad. I hovedhuset er det to bad med hver sitt dusj og toalett. Kjøkkenet var godt utstyrt, og det gikk fint at alle 10 spiste middag hjemme ved et par anledninger.

Ankomst:
Vi ringte utleier da vi ankom flyplassen og avtalte møtetid. Og da vi ankom leiligheten med taxi stod det en representant for Airbnb utenfor leiligheten, som overga nøkler og fortalte husreglene. Alt var greit, så lenge man ikke benytter uteområdet i bakgården etter kl 2200. Men det gikk fint å spille høy nok musikk for 10 feststemte ungdommer i alderen 22-24, så lenge vi holdt oss inne :)

Avreise:
Den samme representanten fra Airbnb møtte opp til avtalt tid.

Totalt:
Veldig fornøyd med denne leiligheten. Anbefaler denne leiligheten på det sterkeste. Vi fikk ingen klager fra naboer, selv om vi hadde vorspiel i leiligheten, før vi dro ut og testet utelivet i Barcelona.